১৫ হিজরি

১৫ হিজরি ছিল ইসলামি বর্ষপঞ্জির পঞ্চদশ বছর। বছরটি গ্রেগরীয় বর্ষপঞ্জি অনুযায়ী ৬৩৬ সালের মাঝামাঝি সময়ে শুরু হয় এবং ৬৩৭ সালের মাঝামাঝি সময়ে শেষ হয়। ঐতিহাসিক গণনা অনুযায়ী ১৫ হিজরি ৬৩৬ খ্রিস্টাব্দের ১৩ ফেব্রুয়ারি শুরু হয় এবং ৬৩৭ খ্রিস্টাব্দের ২ ফেব্রুয়ারি সমাপ্ত হয়।   

 ঘটনাবলি 

 ১৩-১৬ শাবান– কাদিসিয়ার যুদ্ধ: এটি মুসলিম বাহিনী ও পারসিকদের মধ্যে সংঘটিত হয়। মুসলিম বাহিনীর নেতৃত্বে ছিলেন সাদ ইবনে আবি ওয়াক্কাস এবং পারসিক বাহিনীর নেতৃত্বে ছিলেন রুস্তম ফাররুখজাদ। এই যুদ্ধের মাধ্যমে পারসিক সাসানীয় সাম্রাজ্যের অবসান ঘটে। এই যুদ্ধ ১৫ হিজরির ১৩ শাবান শুরু হয় এবং লাগাতার চার দিন যুদ্ধ শেষে ১৬ শাবান ( ১৬–১৯ নভেম্বর, ৬৩৬ খ্রি.) সমাপ্ত হয়। যুদ্ধের আগ সাদ ইবনে আবি ওয়াক্কাস প্রায় ৩০,০০০ সৈন্য নিয়ে কাদিসিয়ায় অবস্থান করেন। খলিফা উমর তাঁকে পারস্য সম্রাট তৃতীয় ইয়াজদেগার্দ ও প্রধান সেনাপতি রুস্তম ফাররুখজাদের কাছে দূত পাঠানোর নির্দেশ দেন এবং তাদের ইসলাম গ্রহণ, জিজিয়া প্রদান অথবা যুদ্ধ—এই তিন বিকল্পের যেকোনো একটি বেছে নেওয়ার আহ্বান জানান। মুসলিম দূতেরা ( নু'মান বিন মুকাররিনসহ কয়েকজন) পারস্য দরবারে গেলে তাদের মাঝে আলোচনা ব্যর্থ হয়। মুসলিমদের অপমানের জন্য এক পর্যায়ে ইয়াজদেগার্দ এক দূতের মাথায় মাটি ভরা ঝুড়ি চাপাতে বলেন। কিন্তু মুসলিম দূত এটাকে পারস্য ভূমি মুসলিমদের হাতে অর্পণের প্রতীক হিসেবে ব্যাখ্যা করেন। বলা হয় যে, সেনাপতি রুস্তমও নাকি একই ব্যাখ্যা দিয়েছিলেন। এভাবে কয়েক দফা শান্তি আলোচনা ব্যর্থ হলে উমর আলোচনা বন্ধের নির্দেশ দেন; ফলে উভয়ের মাঝে যুদ্ধ অনিবার্য হয়ে ওঠে। যুদ্ধের প্রথম দিনে ( ১৩ শাবান/ ১৬ নভেম্বর, ৬৩৬ খ্রি.) পারস্য বাহিনী নদী পার হয়ে যুদ্ধক্ষেত্রে আসে এবং তীর নিক্ষেপ ও হাতি ব্যবহার করে মুসলিম বাহিনীকে চাপে ফেলে। কারণ হাতির ভয়ে মুসলিম বাহিনীর ঘোড়াগুলি পিছিয়ে যেতে থাকে। তবে সেনাপতি সাদ পাল্টা কৌশল হিসেবে হাতির উপর থাকা আরোহীদের হত্যা ও আসনের বেল্ট কেটে হস্তিবাহিনীকে অনেকটা অচল করে দেন। দ্বিতীয় দিন মুসলিমদের জন্য কাকা বিন আমর ও হাশিম ইবনে উতবার নেতৃত্বে সিরিয়া থেকে সাহায্যকারী বাহিনী আসে এবং সেদিন পার্সিকদের কাছে হস্তিবাহিনী ছিল না। মুসলিম বাহিনী উটগুলিকে ভয়ংকর প্রাণীর মতো সাজিয়ে পারসিক ঘোড়াগুলিকে আতঙ্কিত করে তোলে। এদিন রুস্তম দ্রুত বিজয়ের লক্ষ্যে পুনরায় হস্তিবাহিনী মাঠে এনে সর্বাত্মক আক্রমণ করেন। ফলে শুরুতে মুসলিম বাহিনী চাপে পড়ে যায়। তাই সাদ হাতিগুলিকে অন্ধ করা বা তাদের শুঁড় কেটে দেওয়ার নির্দেশ দেন। সর্বশেষ ও চতুর্থ দিনে কাকা ইবনে আমরের নেতৃত্বে মুসলিম বাহিনী যুদ্ধে ঝাঁপিয়ে পড়ে এবং সেদিন রুস্তম নিহত হন। তাঁর মৃত্যুর কারণ সম্পর্কে একাধিক বর্ণনা পাওয়া যায়। রুস্তমের মৃত্যুতে পারসিক বাহিনীর মনোবল ভেঙে পড়ে এবং তাদের অনেকেই আতঙ্কে নদী পার হয়ে পালিয়ে যায়। এরপর মুসলিম অশ্বারোহীরা পিছু ধাওয়া করে তাদের অনেককেই হত্যা বা বন্দী করে। 

 ইয়ারমুকের যুদ্ধ – এটি মুসলিম বাহিনী ও বাইজান্টাইন সাম্রাজ্যের মধ্যে সংঘটিত হয়। মুসলিম বাহিনীর নেতৃত্ব দেন খালিদ বিন ওয়ালিদ ও আবু উবাইদা ইবনুল জাররা এবং মুসলিমরা বিজয় লাভ করে শামকে (সিরীয় অঞ্চল) খিলাফতে রাশিদার অন্তর্ভুক্ত করে।
 উমরীয় চুক্তি

 জন্ম 

 উবাইদ ইবনে গাদিরা আল-আমবারি
 উম্মে হাকিম বিনতে আবদুর রহমান
 সাইদ ইবনুল মুসায়্যিব (নির্ভরযোগ্য সূ্ত্র অনুযায়ী)
 সুলাইমান ইবনে বুরাইদা
 আবদুল্লাহ ইবনে বুরাইদা

 মৃত্যু 

 আমর ইবনে তুফাইল ইবনে আমর আদ-দাউসি 
 আমর ইবনে উসমান ইবনে কাব
 আরওয়া বিনতে আবদুল মুত্তালিব। 
 হারিস ইবনে হিশাম (একটি সূত্র মতে; অপর সূত্র অনুযায়ী ১৩ বা ১৮ হিজরি)
 আমির ইবনে আবি ওয়াক্কাস
 রুস্তম ফাররুখজাদ
 বাহমান

 আরো দেখুন 
 ৫ হিজরি
 ১০ হিজরি

 গ্রন্থপঞ্জি 












 তথ্যসূত্র 

বিষয়শ্রেণী:হিজরি সন